Спартакиадэм щытекIуахэр
Грознэ къалэр илъэси 195-рэ зэрырикъум теухуауэ Шэшэн Республикэм щекIуэкIа спартакиадэм Кавказ Ищхъэрэ федеральнэ щIыналъэм и социальнэ IэнатIэхэм я IэщIагъэлIхэр хэтащ. Абыхэм ящыщщ КъБР-м Лэжьыгъэмрэ социальнэ зыужьыныгъэмкIэ и министерствэм и командэр.
Ди гупыр бильярд джэгум, стIолыщхьэ теннисымрэ шахматхэмкIэ адрейхэм ефIэкIащ, футбол цIыкIумрэ кIапсэ зэпекъумрэ ещанэ увыпIэр къыщахьащ. Командэхэм я зэхьэзэхуэм кърикIуахэмкIэ КъБР-м Лэжьыгъэмрэ социальнэ зыужьыныгъэмкIэ и министерствэм ещанэ увыпIэр иубыдащ.
Спартакиадэм щытекIуахэм кубокхэр, телевизорхэр, спорт фащэхэр иратащ.
Токъмакъ Мадинэ.
